PTA-skoolmoord: Leerling in hegtenis geneemŉ Graad 6-skolier is in hegtenis geneem nadat hy Maandag glo ŉ seun by ŉ laerskool in Pretoria met ŉ skerp voorwerp doodgesteek het. “Die Mamelodi-polisie ondersoek ŉ saak van moord ná die voorval by Laerskool Bula Dikgoro,” het kapt. Doniah Mothutsane, ŉ polisiewoordvoerder, Dinsdag gesê. “Die seun is in hegtenis geneem en word in ŉ plek van veilige bewaring aangehou, aangesien hy minderjarig is.” Die seun sal na verwagting Dinsdag in die Mamelodi-landdroshof verskyn. Maroela Media het vroeër berig die voorval het tydens skoolure by die skool plaasgevind. Die 12-jarige slagoffer is op die toneel dood verklaar.” Lees meer hier.